b'\n_START_ARTICLE_\nJean Piaget\n_START_SECTION_\nDet pr\xc3\xa6-operationelle periode\n_START_PARAGRAPH_\nI denne fase, der vejledende er fra barnet er fyldt to til det er syv, kan barnet begynde at forst\xc3\xa5 symboler og dermed kan det eksempelvis lade som om, det sover. Samtidig kan barnet relatere en ting til en situation. Sproget udvides endvidere og barnet kan bedre placere sig i omverdenen, men barnet er dog kun i stand til at se omverden fra egen synsvinkel.\n_START_SECTION_\nDet formelt-operationelle periode\n_START_PARAGRAPH_\nFasen starter i ca.11 \xc3\xa5rs alderen og varer resten af livet. Denne fase er slutpunktet for den kognitive udvikling, dog udvikles den stadig i takt med, at barnets viden om verdens faktiske forhold \xc3\xb8ges. Barnet begynder i denne fase at kunne t\xc3\xa6nke logisk, abstrakt og forestille ting, der ikke er der. Det kan desuden opstille hypoteser, tanker og forestillinger. Barnet kan desuden arbejde med syllogismer som "mor kan ikke flyve, stenen kan ikke flyve, mor=sten" og t\xc3\xa6nke over sin egen t\xc3\xa6nkning (miniforskning)._NEWLINE_Piaget mener, at barnet nu handler overfor den fysiske omverden p\xc3\xa5 samme m\xc3\xa5de som den naturvidenskabelige forsker og det forholder sig til problemer som en lille logiker._NEWLINE_Eksempel p\xc3\xa5 syllogisme:_NEWLINE_F\xc3\xa5r barnet at vide, at bananer kun kan vokse hvor der er meget varmt og, at der er meget koldt p\xc3\xa5 Gr\xc3\xb8nland, vil barnet unden tvivl svare, at bananer ikke kan vokse p\xc3\xa5 Gr\xc3\xb8nland. -Selvom barnet hverken har v\xc3\xa6ret p\xc3\xa5 Gr\xc3\xb8nland eller set en bananplante.'